b'\n_START_ARTICLE_\nRumelija\n_START_PARAGRAPH_\nRumelija (tur. Vilayet Rumeli, u zna\xc4\x8denju "Zemlja Romeja", bug. \xd0\xa0\xd1\x83\xd0\xbc\xd0\xb5\xd0\xbb\xd0\xb8\xd1\x8f) - ime koje se od 15. stolje\xc4\x87a koristilo u Osmanskom Carstvu za njegov zapadni (balkanski) dio, u odnosu na isto\xc4\x8dni (anadolski) dio._NEWLINE_Ovo ime potje\xc4\x8de iz vremena Bizanta, kojeg su na Balkanu smijenile Osmanlije i dijelom preuzele njegovo naslje\xc4\x91e. Budu\xc4\x87i da, od oko 1350. godine, Bizantinci (Grci, Romeji) nisu vi\xc5\xa1e vladali Anadolijom, Turci su ostatak Bizanta u Europi nazivali "Rum ili". U europskim jezicima je ovaj termin postao Rumelija._NEWLINE_Turska uprava je do 1864., pod Rumelijom smatrala sve svoje europske posjede, izuzev Bosne, Ma\xc4\x91arske i Moreje. U razdoblju 1864. - 1878., srpsko podru\xc4\x8dje oko Ni\xc5\xa1a, sjeverna Bugarska (od Vidina do Varne) i rumunjska Dobrud\xc5\xbea pripadali su Vilajetu Tuna (Dunav)._NEWLINE_Isto\xc4\x8dna Rumelija (ju\xc5\xbena Bugarska) je 1878. postala autonomna i ujedinila se s Bugarskom 1885.'